Eurovizijos dainų konkursas 2020

Eurovizijos dainų konkursas 2020 turėjo būti 65-asis „Eurovizijos“ dainų konkursas, kuris būtų įvykęs Roterdame, Nyderlanduose, po šalies pergalės su Duncan Laurence atlikta daina „Arcade“ 2019 m. konkurse Tel Avive, Izraelyje.

Pusfinalius surengti buvo numatyta 2020 m. gegužės 12–14 d., finalą – gegužės 16 d., tačiau dėl 2019–21 m. COVID-19 pandemijos renginys buvo atšauktas. Tai tapo pirmuoju kartu per visą 64 metų konkurso istoriją, kad renginį teko atšaukti. Tai būtų buvęs penktasis kartas, kad Nyderlandai organizuotų konkursą; paskutinį kartą „Eurovizija“ šalyje vyko 1980 m. Konkurse būtų dalyvavusi 41 šalis. Į konkursą būtų grįžusios 2019 m. nedalyvavusios Bulgarija ir Ukraina, pasitraukusios Vengrija ir Juodkalnija.

Europos transliuotojų sąjunga svarstė galimybę leisti tiems patiems atlikėjams dalyvauti 2021 m. konkurse, bet nusprendė, kad pagal „Eurovizijos“ dainų konkurso taisykles, 2020 m. dainos negalės dalyvauti 2021 m. konkurse, tačiau bus atitinkamai pagerbtos.

2020 m. gegužės 16 d. neįvykusį atšaukto dainų konkurso finalą pagerbė Hilversiumo mieste vykusio renginio Eurovision: Europe Shine a Light („Švieski, Europa“) tiesioginė transliacija, dalyvaujant 10 šalių atstovams. Transliacijos pabaigoje iškilmingai paskelbta, jog 2021 m. konkursas pasiliks Roterdame.

Konkurso vieta 
 Plačiau apie miestą skaitykite straipsnyje Roterdamas.

2020 m. konkursas turėjo įvykti „Rotterdam Ahoy“ arenoje, Roterdame, Nyderlanduose. Šioje arenoje buvo surengtas 2007 m. vaikų „Eurovizijos“ dainų konkursas.

Pasiūlymų etapas 
 Konkurso vieta  Miestai, kurie buvo įtraukti į galutinį sąrašą

Formatas

Logotipas ir šūkis 
Konkurso šūkis „Atsiverk“ buvo paskelbtas 2019 m. spalio 24 d., oficialus logotipas – lapkričio 28 d. Logotipo dizainą kūrė CLEVER°FRANKE. Tai abstrakti 2020 m. dalyvaujančios 41 šalies vėliavų spalvų reprezentacija pagal jų pirmąjį dalyvavimą konkurse eilės tvarka.

Vedėjai 

2019 m. gruodžio 4 d. NPO paskelbė, kad konkursą ves trys vedėjai: aktorė ir televizijos laidų vedėja Chantal Janzen, dainininkas ir konkurso komentatorius Jan Smit bei dainininkė Edsilia Rombley, atstovavusi Nyderlandams 1998 ir 2007 m. konkursuose. 2020 m. vasario 10 d. buvo paskelbta, jog vlogger Nikkie de Jager („NikkieTutorials“) bus internetinio konkurso turinio, tame tarpe užkulisių šou svetainėje „YouTube“, vedėja. Atidarymo ceremonijos metu ji taip pat turėjo vesti renginį ant auksiniojo kilimo gegužės 10 d.

Dalyviai

1 pusfinalis 
Vokietija, Italija ir Nyderlandai būtų balsavusios šiame pusfinalyje.

2 pusfinalis 
Prancūzija, Ispanija ir Jungtinė Karalystė būtų balsavusios šiame pusfinalyje.

Finalas

Incidentai

2019–20 m. COVID-19 pandemijos padariniai 
2020 m. koronavirusinės ligos COVID-19 pandemija, prasidėjusi Kinijoje, ir jos paplitimas į kitas pasaulio šalis sukėlė susirūpinimą galimu poveikiu, kurį sukeltų 2020 m. „Eurovizijos“ rengimas. Kovo 6 d. Nyderlandų transliuotojas NPO pareiškė, kad „Eurovizijos organizatoriai, vadovaudamiesi sveikatos priežiūros institucijų patarimais, spręs, kokia bus gegužės 12–16 d. vyksiančio renginio forma“. Kovo mėnesį Danijos valdžios institucijos paragino atšauti renginius su daugiau nei 1000 žiūrovų, siekiant apriboti viruso plitimą. Dėl to Danijos nacionalinis finalas vyko be gyvos auditorijos. Iš kovo 9 d. Delegacijų vadovų susitikimo pasitraukė atstovai iš Švedijos, Suomijos, Izraelio, Šveicarijos, Italijos ir Graikijos. Jon Ola Sand susitikime dalyvavo nuotoliniu būdu po to, kai vienam darbuotojui užsikrėtus virusu, EBU darbuotojams nustatė kelionių apribojimus iki kovo 13 d.

Izraelio atstovė Eden Alene atskleidė, kad nevyks į Nyderlandus filmuoti vaizdinio atviruko, taip siekdama apsisaugoti nuo COVID-19. Transliuotojas pažymėjo, kad jie bandys rasti kitą būdą nufilmuoti jos atviruką. Lietuvos atstovai „The Roop“ taip pat atšaukė kelioninius planus vykti filmuoti savo atviruką bei paskelbė nedalyvausiantys prieškonkursiniuose vakarėliuose Londone ir Amsterdame. Netrukus vakarėliai buvo atšauti.

Kovo 18 d. EBU paskelbė, kad konkursas yra atšaukiamas dėl kylančios ir nenuspėjamos koronaviruso rizikos bei daugumoje valstybių įvedamo karantino ir tarpvalstybinio keliavimo apribojimų. Tačiau referencinė grupė svarstė galimybę leisti tiems patiems atlikėjams dalyvauti 2021 m. konkurse, bet nusprendė, kad pagal „Eurovizijos“ dainų konkurso taisykles, 2020 m. dainos negalės dalyvauti 2021 m. konkurse, tačiau bus atitinkamai pagerbtos.

Šaltiniai

Nuorodos 
 Oficiali „Eurovizijos“ svetainė

2020 muzikoje
Eurovizijos konkursai